KC งานดี ขายที่ดินหนุนกำไร Q3/59 โตกว่า 7 เท่าตัว!
KC งานดี ขายที่ดินหนุนกำไร Q3/59 โต 702% มาที่ 48.83 ลบ. จากปีก่อนที่มีกำไร 6.09 ลบ. ขณะที่ 9 เดือนแรกมีกำไร 72.86 ลบ. เทียบกับปีก่อนที่ขาดทุน 4.02 ลบ.
15 พ.ย. 2559

บริษัท เค.ซี. พร็อพเพอร์ตี้ จำกัด (มหาชน) หรือ KC รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 48.83 ล้านบาท หรือมีกำไรสุทธิ 0.056 บาทต่อหุ้น เพิ่มขึ้น 700.02% จากช่วงเดียวกันของปีก่อนที่มีกำไรสุทธิ 6.09 ล้านบาท หรือมีกำไรสุทธิ 0.007 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 72.86 ล้านบาท หรือมีกำไรสุทธิ 0.083 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 4.02 ล้านบาท หรือขาดทุนสุทธิ 0.005 บาทต่อหุ้น
โดยกำไรในไตรมาส 3/59 ที่เพิ่มขึ้นจากช่วงเดียวกันของปีก่อนเนื่องจาก บริษัทมีกำไรจากการขายที่ดินรอการพัฒนา 70 ล้านบาท ขณะที่ค่าใช้จ่ายในการขายและบริหารลดลง